Document ID: /roh_data/filtered/fineweb-2-filterrobots_roh.jsonl.gz/32560

Il Team Canada, dapi l’onn 1984 adina da la partida tar la Cuppa Spengler, gudogna puspè il turnier da renum mundial. En il final da siemi encunter l’equipa naziunala Svizra gudogna il Team Canada cun 3:0.
Suenter in emprim terz nua che las duas equipas han dà sin il medem livel ha il Team Canada lura fatg la differenza en il segund terz. Suenter quaranta minutas avevan ils Canadais fatg dus gols. Cun quel avantatg en il dies n'ha il Team Canada betg pli dà la schanza a la naziunala Svizra da turnar en la partida. En il davos terz han ils Canadais anc marcà il 3:0 – quai ch'era la decisiun.
Er sche la naziunala Svizra ha anc empruvà senza goli, perquai cun in giugader dapli sin il glatsch da far cosmetica da resultat n'è quai betg pli gartegià. Uschia sa festivar il Team Canada la terza victoria da la Cuppa Spengler en seria.
RR rapportaziun actuala 14:00+